આ ગોપીરાસમાં ભાગ લેવા ઈચ્છતી સરગમ પરિવારની બહેનોને માત્ર રૂ.૩૦૦ના ટોકનદરે નવ દિવસનો સિઝન પાસ આપવામાં આવશે. જયારે અન્ય બહેનો માટે રૂ.૪૦૦માં નવ દિવસનો સીઝન પાસ આપવામાં આવશે. આ ગોપીરાસોત્સવમાં ઉંમર વર્ષ ૧૫થી ઉપરના રાજકોટના કોઈપણ બહેનો ભાગ લઈ શકે છે. આ નવરાત્રિ દરમિયાન દરરોજ ૫૦થી વધુ લાખેણા ઈનામો આપવામાં આવશે. ગોપીરાસોત્વમાં મ્યુઝીક મેલોઝ ગ્રુપના રાજુભાઈ ત્રિવેદી પ્રસ્તુત ઓરર્કેસ્ટ્રાના સથવારે ગાયક કલાકારો હેમંત પંડ્યા (મુંબઈ), ગીતાંજલી જેધે(મુંબઈ), નિલેશ પંડ્યા (રાજકોટ), સોનલ ગઢવી (રાજકોટ) ધૂમ મચાવશે.